ming030890/wiki-yue-high-quality huggingface dataset:
沈華南

沈華南(1948年 - )，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
陳英傑

陳英傑，親北京派在香港台裔商人，喺台灣澎湖海島成長，曾經任職港澳台灣同鄉會理事、會長、副會長等職位。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。
藍凱莎玲

藍凱莎玲，香港親中派電影業界人士，泰國華僑，早年去過新加坡讀書，依家係泰吉影業總裁。

政治立場
佢係香港親中派成員，曾經形容香港反送中運動示威者野蠻，又話年青人唔理解祖國發展。
佢曾經參與公開聯署支持北京未經諮詢或香港人同意，強行訂立嘅《港版國安法》。

家庭
佢已經結婚，老公係藍天虹。
何冀平

何冀平，喺廣西出世，後移居香港嘅親中派演藝界人士。

政治參與同經歷
佢係香港親中派嘅支持者，有時都有參與親中派香港作家聯會嘅活動。
佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
因應北京強行訂立嘅國安法，有啲藝人同機構就連租用場地都出現困難，但佢就話中港喺文化上交流漸深，香港要背靠祖國，又話香港嘅創作環境越來越好。佢亦鼓勵香港嘅影視創作人才前往大灣區發展，話要講好中國故事，仲話全國人民都擁護中國共產黨。
施駿興

施駿興，香港親中派人士，舞台工作者同燈光設計師出身，曾經係青年民建聯副主席。2024年，施駿興被指於 2008 在公園非禮一名 11 歲女童，又於 3 年後與當時 13 歲的女童性交。施駿興被控一項非禮及一項與年齡在 16 歲以下的女童非法性交罪。

政治立場
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺政府大幅度削減直選議席同排除民主派參選嘅2023年香港區議會選舉，佢參選元朗區議員（元朗市中心選區），得到霍啟剛，鄺美雲，林振昇等人支持。最終攞到3588票當選。
唐婭

唐婭，香港親中派藝術家，喺貴州出世，香港舞蹈團前首席舞蹈演員，唐婭藝科創辦人。

早年經歷
佢喺12歲嘅時候就被選中去專業舞蹈院校學習學跳舞，2005年，當時身為浙江省杭州歌舞團首席舞蹈演員嘅佢，選擇去香港發展。喺香港，佢加入香港舞蹈團，去到2019年離開。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。

活動利益衝突爭議
《集誌社》喺2024年3月揭發，獲「文化藝術盛事基金」以 1,468萬元公帑資助嘅「武林盛舞嘉年華」活動有潛在利益衝突，其中唐婭旗下嘅唐婭藝科正正就係活動嘅榮譽顧問，但記者向唐婭查詢嘅時候，唐婭就未有回應。
張仁良

張仁良，SBS，BBS，JP（英文：Stephen Cheung Yan Leung，1959年—）係香港學者，現任香港教育大學校長，2013年至2023年8月在任。

擔任校長
張仁良由2013年起擔任香港教育學院院長。香港教育學院喺2016年1月升格為香港教育大學。
張仁良喺任內曾處理過嘅爭議性事件包括：香港教育大學涼薄大字報事件

選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
高璐

高璐係香港親中派傳媒人，擔任香港各界文化促進會副主席同秘書長，亦係山東省威海市政協委員，並且係四川傳媒學院嘅客座教授。佢同時係香港衛視嘅副台長、主持人同製片人，主持過《映像》城市系列、《健康加油站》等節目。

政治立場
佢係香港親中派人士，曾經幫手宣傳中國對武漢肺炎香港疫情嘅支援，曾經幫助同屬親中派嘅美心集團宣傳，並且擔任兩岸和平發展聯合總會第五屆顧問。
佢曾經參與公開聯署支持北京未經諮詢或香港人同意，強行訂立嘅《港版國安法》。
江炎輝

江炎輝係香港親中派嘅兒科專科醫生。自1975年醫科畢業後先喺瑪嘉烈醫院工作，之後1980年喺美孚開設診所。
江炎輝曾經係香港西醫工會副會長、瑪嘉烈醫院醫生聯會主席。

政治立場
佢係香港親中派嘅成員。有時會參與和內地嘅醫療交流，亦係香港中華醫學會成員，並喺2016年成為選舉委員會醫學界界別選舉中「反港獨西醫前線」名單成員。
佢曾經參與公開聯署支持北京未經諮詢或香港人同意，強行訂立嘅《港版國安法》。
喺政府進行排除非建制派嘅所謂完善地區治理治理之後，佢亦有支持關愛隊嘅工作，佢喺武漢肺炎香港疫情期間亦有聯署向內地援港醫療隊致敬。

家庭
江俊威係佢個仔。

爭議
喺親子王國，Google Review同一啲提供唔同醫生資訊嘅網站，都有一啲網民對佢批評，話佢對病人態度唔好。
廖書蘭

廖書蘭（英文：Liao Sulan），係香港女作家，親中派人士。

政治立場
佢係香港親中派嘅成員，同親中媒體文匯報關係良好，曾經大讚文匯報貼近社會同普羅大眾，亦有知識性、學術性。
佢曾經參與公開聯署支持北京未經諮詢或香港人同意，強行訂立嘅《港版國安法》。
爆縮

爆縮（粵拼：baau3 suk1；英文：implosion），又或者叫內爆，係一種力學現象，指一件物件受到一股強大壓力，股壓力喺方向上由四面八方噉將組成嗰件物件嘅物質撳向件物件嘅內部，令到件物件因而崩塌向內縮。
呢種噉嘅情況，可見於恆星（質量閒閒哋大過地球幾十萬倍）燒晒啲燃料而喺自身嘅引力下崩塌，或者潛水艇潛咗落水壓極大嘅深海，出咗事故架艇頂唔順強大水壓而向內爆縮。

基本原理
爆炸（上）：強勁嘅向外力，令到爆炸發生嗰點嘅物質向外飛。爆縮（下）：強勁嘅向內力，令到爆縮嗰點周圍嘅物質擠壓爆縮點。
内文：壓力
睇埋：爆炸同理想氣體定律
首先，思考吓壓力呢個概念。想像而家有股力施落一塊表面（例如係一艘潛水艇嘅表面），而股力喺方向上同塊表面成垂直，噉塊表面所承受嘅壓力（）由以下呢條式反映：
，當中
代表嗰股垂直嘅作用力；
 代表受力嘅面積；
爆縮可以話係爆炸嘅相反。而家想像空間入邊有一點，喺嗰一點一剎那間突然有股好勁嘅向外壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。爆縮嘅過程就啱啱相反：爆縮係有一股好勁嘅向內壓力施落一笪空間度，令到嗰笪空間嘅物質畀壓力撳向內。
想像而家有粒恆星，佢自己有龐大嘅質量，
佢嘅引力會傾向令佢嘅表面向內郁動，但同時
佢內部嘅燃料會做核聚變（簡化講可以想像成係靠住燒氫嚟向外爆炸）令到粒恆星有股由內向外嘅力，
喺一般情況下向內嘅力同向外嘅力會做到互相抵消，粒恆星會 kip1 住喺穩定嘅狀態；但係有一日，粒恆星消耗晒可以攞嚟做核聚變嘅燃料，股向外嘅力就會開始消退，向內嘅力就會開始「贏」，因而令到粒恆星向內爆縮。

出名個案
睇埋：泰坦號潛水器失事
爆縮呢家嘢，唔淨只可以發生喺恆星身上。任何「突然有一股強大嘅壓力，由各方向施向一件物件嘅內部」嘅情況，都有可能令到件物件爆縮。
潛水艇同潛水器有陣時會出現爆縮嘅情況。首先要釐清返嘅係，潛水艇同潛水器都係可以載住人潛落水嘅交通工具，分別在於潛水器需要有一架船喺水面支援同監察佢運作，而潛水艇就做到完全獨自噉運作。一架潛水器一旦潛咗落水底，水就會開始由四面八方噉向佢施以壓力，至於股壓力有幾大，就要視乎架潛水器潛到去幾深。一般嚟講，每深大約 10.06 米，潛水器承受嘅壓力就會增加 1 個 atm 咁多—當中 1 個 atm 係一個人喺海面會承受嘅空氣壓力。潛水艇同潛水器正路就會有方法維持內部壓力喺 1 atm 左右，但係想像而家有一架潛水器潛咗去深海（水壓可能成幾百 atm 咁勁）—架潛水器內部壓力得 1 atm 咁弱，四周圍嘅水就向佢內部施加緊成幾百 atm 咁強大嘅壓力，向內嘅力勁過向外嘅力好多倍。如果處理壓力嗰個系統出現故障或者設計得唔好，就可能會出現爆縮。
例如係 2023 年嘅泰坦號潛水器失事就好出名：話說美國公司海洋之門設計咗一架潛水器，叫「泰坦號」；喺 2023 年 6 月，泰坦號載住包括海洋之門行政總裁在內嘅五名乘客潛落海，睇鐵達尼號殘骸（位於大約 3.8 公里咁深嘅深海）；佢哋潛到去距離鐵達尼號殘骸幾百米遠嘅海底嗰陣，泰坦號同水面嘅控制人員失咗聯絡—事後人員搵返架潛水器用鈦金屬整嘅部份，即係成架潛水器最硬淨嗰幾橛，同埋「懷疑人體殘骸」，而根據聲納探測到嘅聲，估計泰坦號係爆縮咗—去到嗰種水深，水壓有成 375 至 400 atm 咁勁，相當於每平方吋要抵受成 2,500 公斤咁重嘅力；泰坦號被指設計不良，喺深海頂唔順壓力爆縮，而根據電腦模擬，爆縮過程估計得嗰 0.02 秒咁短，泰坦號上嘅五個人喺咁短時間內承受巨大水壓，一瞬間就成個人被壓碎晒，成件事快到五位乘客根本完全感覺唔到痛楚。
泰坦號呢單嘢吸引咗好多人注意，仲造就咗一啲網絡 meme 嘅誕生。
呢幅圖係泰坦號嘅立體模型。呢幅圖係泰坦號嘅立體模型。
林國興

林國興，香港親中派政治人，曾經參與2023年香港區議會選舉。
李惠明

李惠明，香港親中派政治人，曾經參與2023年香港區議會選舉。
2015年亞洲冠軍盃決賽

2015年亞洲冠軍盃決賽係2015年亞洲冠軍盃搞兩輪比賽而決定邊個嘅冠軍嘅比賽。頭輪喺2015年11月7號踢，尾輪喺2015年11月21號踢。兩輪夾埋總比分最多嘅隊（打和計作客入波），會攞到2015年亞洲冠軍盃冠軍，重代表亞洲區參加2015年世界冠軍球會盃。呢場比賽係亞洲足協第34次辦嘅最頂級足球會盃賽事，亦係第13次喺亞洲冠軍盃爭最高榮譽嘅比賽。

場地
頭輪喺拉斯德體育場踢
尾輪喺天河體育中心踢
亞足聯喺2013年定咗，呢屆亞冠決賽喺兩隊之間嘅主客場踢。

過程
喺2015年11月21號前後4日內，廣州地鐵嘅體育西路站、林和西站、體育中心站嘅站廳同部分月台整咗一啲同廣州恆大淘寶爭第2個亞冠冠軍有關嘅海報墻紙。
呢場決賽係由阿聯酋嘅杜拜國民對中國嘅廣州恆大淘寶。頭輪杜拜國民喺拉斯德體育場主場同廣州恆大淘寶踢成0-0，到咗廣州天河體育中心打嘅第二回合引起全中國人民關注，雖然門票開售嗰時，最高去到39000蚊，但一樣俾波迷秒殺嗮。比賽嗰晚廣州市區內各大酒吧、食肆、酒店幾乎爆滿，最後兩隊踢成1-0。
廣州恆大淘寶以兩輪總比分1-0而攞到2015年亞洲冠軍盃冠軍。
2016年香港立法會選舉民主黨初選

2016年香港立法會選舉民主黨初選，係民主黨就參加2016年香港立法會選舉決定參選人名單嘅初選，決定民主黨喺2016年香港立法會選舉中，各參選名單嘅首位參選人。民主黨喺各區只出一張名單，而超級區議會就出兩張名單。結果喺4月17日公佈。
現任民主黨立法會議員劉慧卿、何俊仁及單仲偕都無報名參加初選，之後喺名單排名第二位，而各個初選勝出者最終亦都成功當選。
成都蓉城

成都蓉城（英文：Chengdu Rongcheng F.C.）係中國成都一間職業足球球會，依家踢緊中國足球協會超級聯賽。
富明尼斯

富明尼斯（英文：Fluminense FC）係巴西里約熱內盧嘅職業足球球會，依家踢緊巴西甲組足球聯賽。
彭美拉斯

彭美拉斯（英文：SE Palmeiras）係巴西聖保羅嘅職業足球球會，依家踢緊巴西甲組足球聯賽。
劉樂妍

劉樂妍（英文：Fanny Liu；1981年3月23號—）係位喺中國大陸發展嘅臺灣女藝人，前Fantasy 4團員。佢喺台灣出世，祖籍湖北宣恩。

經歷
劉樂妍生於軍人世家，阿公係空軍少將。劉樂妍自細就對表演產生濃厚興趣，2003年首次擔任台北世界貿易中心展覽宣傳模特兒。
2005年5月，喺台北國際婚紗喜宴博覽會俾經紀人發掘，並同Stacy（周宥伶）、Tiffany（謝宜蓁）、Amy（安真佑）組成Fantasy 4。
2007年，同經理人黃小郎合資成立盛世娛樂經紀公司。
佢後來轉去中國大陸發展演藝事業，經常喺微博上發表親中華人民共和國政治言論，內容亦由早年喺Plurk視中華人民共和國為外國，改為喺微博支持中華人民共和國。

政治立場
一般人會將劉樂妍視為親中派藝人，近年佢亦發表咗唔少同政治有關嘅言論，引起唔少爭議。例如，2018年9月30日，中華統一促進黨喺台北火車站舉行慶祝中國國慶嘅活動，劉樂妍亦有參加，更加大唱「我是中國人」。去到2020年2月，劉樂妍又稱「要放棄台灣國籍」，但後來又改口話台灣唔係一個國家，只係一個省，所以唔使放棄國籍。。
亦因為咁樣，有啲台灣網民非常唔鍾意佢，有啲台灣商店都唔再願意畀面畀優惠佢，甚至連佢阿媽都要同佢切割。佢對於中國嘅追捧，甚至時不時諷刺台灣、製造兩岸對立，就連部分中國網民亦批評，認為兩地各有優點，劉樂妍唔需要每一篇文章都帶有政治嘅意味。
一起出發吧

《一起出發吧》（英文：Let's Go），原名《爸爸去哪兒》第六季（英文：Where Are We Going, Dad? 6），係中國大陸芒果TV喺2019年推出嘅一檔親子互動真人騷節目。節目版權引進自韓國MBC電視台，概念參考自MBC節目《爸爸 你去哪兒》，係嗰個系列節目嘅第六季，由製作人單丹霞同佢團隊製作。節目喺2018年7月開始錄製，2019年12月19號改做依家嗰名並喺當日12:00播出「先導篇」，2019年12月21號起逢禮拜六12:00上線播出，首播平台係芒果TV國際版。馬來西亞嘅Astro全佳HD亦喺2019年12月28號起逢禮拜六12:00同芒果TV國際版同步免費首播。
自由民主黨 (日本)

 自由民主黨 (日本)係日本楔位文，重未完成，麻煩你幫手補充內容。
中國粟特人墓葬一覽

中國粟特人墓葬一覽收錄目前發現嘅從北朝至唐朝嘅粟特人古墓葬，分三個時期：北朝入華嘅粟特人墓葬四座，其中嘅虞弘係喺北齊時進入中原，喺隋朝逝世，所以虞弘墓歸類喺隋朝墓葬；隋朝入華嘅粟特人墓葬，包括虞弘在內有墓主姓名嘅共三座；唐朝嘅粟特人墓葬明顯多過前代，主要分佈喺新疆吐魯番、寧夏固原同鹽池、陝西禮泉、山西汾陽、河南洛陽、河北大名（英文：Daming County）同埋北京等地。粟特人嘅墓葬多出土圍屏石榻、石堂（房屋形石槨）或石槨等葬具，亦有耳璫、指環等黃金首飾，石質葬具表面多有雕繪精細、裝飾奢華嘅圖像。呢啲藝術品將中亞、波斯同祆教文化帶入中原，相比同時期漢人墓葬圖像嘅文化風格及審美情趣有明顯差異。

一覽
史君墓出土嘅石堂正面（南壁）綫摹圖。
安伽墓石門門額上嘅祆教火壇浮雕綫摹圖。安伽墓出土嘅石門同圍屏石榻，石門門額上刻祆教火壇（英文：Atar）圖像。圍屏石榻由11塊石板構成，共刻繪56幅圖案。

北朝
呢三座係北周墓葬，採石槨葬。安伽墓入面發現嘅火壇圖像，史君墓入面嘅祆教畫面，説明佢哋雖身處長安，但仍保留自身民族嘅宗教信仰同生活習俗。但史君墓石槨嘅殿堂式結構、安伽墓、康業墓人物服飾嘅漢化，都表明佢哋同時亦受到中原文化嘅強烈影響。從漢化程度上嚟睇，康業墓最高，安伽墓次之，史君墓嘅漢化程度最低。此外，中國國家博物館喺2012年收到由日本收藏家崛內紀良捐贈嘅北朝粟特人石堂，説明或有更多北朝嘅粟特墓葬。不過呢座北朝石堂嘅出土地點及墓葬等資訊不明，所以無法瞭解墓主身份。

隋唐
虞弘墓石槨上嘅祆教火壇綫摹圖。
虞弘墓出土嘅漢白玉浮雕石槨。
天水粟特墓出土嘅屏風石棺牀（圍屏石榻）及石獸、胡人伎樂俑綫摹圖。
1980年代喺寧夏固原市原州區陸續發現隋唐墓葬羣，其中有六座屬於粟特人史姓墓葬羣（中文：粟特人史姓墓葬羣），呢度嘅粟特墓葬重出土有波斯銀幣同埋東羅馬金幣。另外，南塬上重有大量中小型唐朝墓葬，其中唐M29入面嘅兩具人骨架，係男女合葬，經人骨鑒定，都係白種人。1982年喺甘肅天水秦州區發現座古墓，斷定係北朝晚期至隋朝時期。不過嗰陣可供參攷嘅資料好少，再加上墓誌字跡脫落無法辨識，導致墓主身份姓名等資訊無從得知。由於天水粟特墓曾經被盜，出土文物有限，所以冇被重視，連發掘報告都係十年後至公佈。1999年喺山西太原出土嘅虞弘墓有基本完整嘅墓誌銘，墓主虞弘確定係嚟自中亞嘅高加索人，但無法斷定係唔係粟特人，不過佢曾擔任「檢校薩保府」一職，同粟特人關係密切。
隋朝
唐朝
中大碼頭

中大碼頭（粵拼：zung1 daai6 maa5 tau4），之前嗌過康樂碼頭（粵拼：hong1 lok6 maa5 tau4），係廣州一個客運碼頭，喺海珠區濱江東路嘅中山大學嘅北門廣場嗰度。

史
之前呢個碼頭唔係嗌呢個名，而係嗌「康樂碼頭」。而「中大碼頭」嘅名喺1952年先至改咗上去嘅。喺民國時期，孫中山坐過船三次嚟呢度登陸，跟住去嶺南大學（而家係中山大學）入面演講嘅。喺以前，有好多有志氣嘅青年學生就喺呢個碼頭坐船，之後北上去參加革命。而家嘅中大碼頭係2002年嗰陣裝修咗中大北門之後先至出嘅版。
之前嘅水上巴士S2綫嘅總站係嚟到呢度就返轉頭，但係到咗2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。而合併咗之後嘅路線就延長到而家嘅廣州塔嗰邊，改變咗之前水上巴士S2綫嘅東邊總站歷史。
二段體

二段體（binary form）喺音樂上係指一首樂曲分兩大段，而且通常兩段都會重複，即係 A-A-B-B（A 同 B 分別代表咗嗰兩大段）噉嘅樣。

概念
睇埋：音樂形式
二段體係一種音樂形式（musical form）。喺樂理當中，音樂形式大致係一指一首樂曲「結構」係點：一首曲可以分好多段小節，每段小節有若干吓拍子，而小節又可以再細分做若干組，每組有若干段小節，組同組之間成某啲特定嘅關係，噉嘅關係就係所謂嘅音樂形式。
二段體指首音樂分兩大段，兩段嘅長度差唔多一樣咁滯。好出名嘅英格蘭民謠《綠袖子》（Greensleeves；下圖）就係一首二段體嘅曲，由樂譜度可見，首曲分四段，頭嗰兩段（AA'）彼此之間旋律好相似（A' = A 嘅變種），而跟尾嗰兩段（BB'）又係彼此之間旋律好相似，形成 AABB 噉嘅二段體形式。
《綠袖子》
11月26號

11月26號係公曆年嘅第330日（閏年第331日），離年尾重有35日。
<< - 11月 - >>



大件事
1778年：占士曲船長領頭嘅探險隊到咗夏威夷群島嘅茂伊島。
1922年：英國考古學家侯活卡特發現古埃及法老圖坦卡門嘅墓，係一個大發現因為個墓相當原整未畀人盜。
1941年：黎巴嫩擺脫自由法國嘅委任統治，宣佈獨立。
1970年：教宗保祿六世訪問菲律賓，喺抵達首都馬尼拉後遇襲。
1987年：深圳舉行中國史上第一次土地拍賣。
1990年：李光耀辭去新加坡總理，改任「內閣資政」，吳作棟接任總理。
1994年：安德魯懷爾斯（英文：Andrew Wiles）公開佢谷山-志村猜想半穩定部份嘅證明；「費馬大定理」從此成定理。
2002年：香港特別行政區行政會議通過足球博彩規範化方案，香港賽馬會響2003年8月開辦足智彩。
2017年：第5屆香港中西區區議會補選，由楊哲安同伍凱欣分別當選山頂選區同東華選區區議員。
2017年：第41屆洪都拉斯總統選舉，由納斯拉亞當選。
2019年：阿里巴巴集團喺香港第二上市，係香港第三間唔同投票權架構上市公司。
2022年：第4屆臺南市長選舉。
柏景灣

柏景灣（英文：Park Avenue）同埋帝柏海灣（英文：Central Park）係香港九龍大角咀西嘅一個私人住宅樓，係奧運站上蓋物業發展第二期項目，喺奧海城二期上蓋，係「奧運三寶」屋苑之一，發展商係前地鐵公司（而家叫港鐵公司）同埋由信和置業、中銀香港、嘉里建設、中國海外發展有限公司組成嘅財團。
第一至五座（冇第四座）屬於帝柏海灣，第六至十座屬於柏景灣，設有大型會所「帝柏灣會所」，交通方便，基座下係多條巴士線嘅總站，設有兩條小巴線去市區，亦近東涌綫嘅奧運站。
該地前身係舊油麻地避風塘，近富榮花園同奧海城大型商場。
俊民苑

俊民苑係香港房屋委員會嘅居者有其屋屋苑，喺香港九龍九龍城區何文田，近愛民邨。佢總共有12棟樓，喺1980年落成，係居者有其屋計劃第一期，係香港最早嘅居屋屋苑之一。同一般居屋唔同，俊民苑所有單位都唔使補地價，而且一律都可以喺公開市場自由轉讓。
保羅艾隆

保羅艾隆（粵拼：bou2 lo4 ngaai6 lung4，愛沙尼亞文：Paul Aron，2004年2月4號—）係個嚟自愛沙尼亞嘅賽車手，喺2023年嗰陣參加咗第70屆澳門格蘭披治大賽車。
保衞戰隊之出動喇！朋友！

《保衞戰隊之出動喇！朋友！》（Let's Go!，前稱《小雙俠》）係香港導演黃精甫喺2011年完成嘅動作港產片，由麥浚龍、鄧麗欣、林家棟主演，陳自強監製。本片亦係黃精甫、麥浚龍兩人繼《復仇者之死》後再度合作。於2011年11月10日正式上映。
片中出現咗日本機械人動畫《宇宙大帝God Sigma》喺機械人身影，並採用咗當時張國榮主唱嘅中文版主題曲《宇宙大帝》作本片嘅主題曲，片頭字幕更模仿咗該動畫嘅開場片段。片中所出現嘅God Sigma機械人肖像亦得到東映公司授權使用。
本片係2011年香港亞洲電影節參展作品。
本片亦係陳自強、麥浚龍所新成立嘅晉弘影業有限公司嘅創業作。

創作起源
黃精甫直言細個受《宇宙大帝God Sigma》嘅影響，引發佢拍本片時「將打壞蛋、消滅壞人嘅情節以真人版拍出嚟，鼓勵觀眾以實際行動伸張正義。」

演員
麥浚龍 飾 李小雙，本片主角，自細有正義感，但係信念因細個嗰時阿爸嘅死而動搖過。原茶餐廳夥計，後嚟加入咗松本集團。
鄧麗欣 飾 安妮，黑幫組織松本集團嘅太子女。
溫超 飾 大鵬，性格戅直，成日夢想同小雙成立保衞戰隊。
夏文汐 飾 小雙阿媽，小巴司機，自小雙阿爸死後一直母兼父職。
林嘉華 飾 小雙阿爸，喺小雙細個嗰時因一次阻擋匪徒作案而被當場射殺。
林家棟 飾 鄺盛，原本係松本集團嘅保安主管，後嚟因為黑吃黑而殺咗老闆同自己嘅同僚。
曹格 飾 暗中保護小雙嘅警察
王羽 飾 黑幫組織松本集團嘅老闆，安妮阿爸。
盧惠光 飾 松本集團保鑣
錢小豪 飾 松本集團保鑣
何華超 飾 松本集團保鑣
黃德斌 飾 松本集團保鑣
位元幣自動櫃員機

位元幣自動櫃員機（英文：Bitcoin ATM） 係一個提供兌換位元幣同埋現金嘅自動化機器。一啲位元幣自動櫃員機提供雙向功能，即係用戶既可以購買位元幣，又可以出售位元幣換取現金。喺某些情況下，位元幣ATM提供商會要求用戶擁有現有帳戶先可以交易。
南濤閣

南濤閣 (South Wave Court)，係香港嘅一個私人機構參建居屋屋苑，喺香港黃竹坑南朗山側邊，睇到深灣海景同遊艇會景色，喺1995年入伙，係居屋計劃第十五期丙嘅屋苑，總共有三棟樓。
香港教育

香港教育主要由香港特別行政區政府教育局管理，而家嘅制度上大致分為學前教育、小學教育、中學教育、專上教育，小一至中三屬於九年強迫教育，而家香港提供小一至中六嘅十二年免費教育，除咗私立或直資學校之外，喺官立或政府資助學校進行為期十二年嘅小學同中學教育，都唔使交學費。2016年，時任香港特首梁振英喺2016年施政報告宣告2017/18學年開始推行半日制幼稚園免費教育，預計大約七至八成嘅半日制幼稚園學位將會免費。

學前教育
香港嘅學前教育大致可以分為幼兒園同幼稚園兩種。兩種都係私立經營，有啲係商業化集團形運嘅幼稚園集團，亦有由非牟利團體或教會開辦嘅幼稚園。
香港嘅幼兒園同幼稚園本來有唔同嘅服務對象：幼兒園嘅服務對象係未適合進入幼稚園嘅幼童，為家長提供托兒服務；而幼稚園嘅服務對象係3至6歲嘅幼童，畀佢哋喺學校環境裏面學習群體相處，同埋接受最基本嘅教育。幼稚園由教育局管理，而幼兒園就由社會福利署管理。不過而家唔少幼兒園都兼營幼稚園相同嘅業務，令到6歲以下嘅幼童都可以喺幼兒園入面接受教育。

小學教育
香港嘅小學主要分為四大種類：官立小學、資助小學、直資小學同私立小學，大部分嘅小學（超過八成）屬於「資助小學」。官立小學同資助小學都係提供免費小學教育，而直資同私立小學係會收學費。
而家香港提供六年制嘅小學教育，小一最低入學年齡係嗰個學年嘅9月1號夠五歲八個月（12月31號之前要夠六歲），而家大部分小學上堂模式都係全日制，以前學校係半日制分做上晝班、下晝班。官立小學同政府資助小學都提供免費小學教育。五年級終期試同六年級頭兩次考試嘅考試成績，需要呈交教育局，呢三次考試稱為呈分試，教育局會因應各同學喺呢三次考試嘅成績來决定嗰位同學升中學嘅派位組別，參加統一派位嘅學生，呈分試嘅成績會直接影響升中學嘅派位結果。

中學教育
而家香港嘅中學教育以六個年級為主，香港嘅中學大部分初中同高中都喺同一間學校，通常中一至中三叫做初中，中四至中六叫做高中；讀完中三之後或者年滿十五歲就可以選擇繼唔繼續讀，唔讀就出嚟做嘢，或者轉讀其他職業訓練課程；中六下學期尾（三月至五月）參加香港中學文憑考試（DSE）或者香港認可嘅國際公開試，要喺公開試達到指定成績（分數）先至可以升讀大學，如果成績未達到升讀大學嘅要求，可以轉讀其他專上課程，例如應用教育文憑、副學士、香港專業教育學院開辦嘅基礎文憑或高級文憑課程。

特殊教育
教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校（包括一間喺18間公營醫院裏面開設班級嘅醫院學校），為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。
香港嘅特殊學校一般根據學生嘅特殊需要分為以下六種學校：
視障特殊學校
聽障特殊學校
肢體傷殘特殊學校
群育學校（為有適應困難學生而設，一般都係有紀律問題）
智障特殊學校（又分為：輕度智障特殊學校、中度智障特殊學校、輕中度智障特殊學校、嚴重智障特殊學校）
醫院學校

專上教育
香港共有29間院校開辦經本地評審嘅自資副學位、學士學位同銜接學位課程。職業訓練局、香港城市大學、香港理工大學同香港教育大學亦有開辦公帑資助副學位課程。

高等教育
香港有20間頒授本地學位嘅高等教育院校，有八間由教資會資助，另外12間由公帑撥款或自資。
由教資會資助嘅院校：
香港城市大學
香港浸會大學
嶺南大學
香港中文大學
香港教育大學
香港理工大學
香港科技大學
香港大學
公帑撥款嘅院校：
香港演藝學院
自資嘅院校：
香港都會大學
香港樹仁大學
珠海學院
香港恒生大學
東華學院
明愛專上學院
明德學院
職業訓練局－香港高等教育科技學院
香港能仁專上學院
港專學院
宏恩基督教學院

新來港兒童教育
教育局為新來港兒童（包括內地新來港兒童、新來港非華語兒童同回流兒童）提供學位安排服務。學童可喺入讀香港主流學校之前，首先修讀為期6個月嘅全日制啟動課程，呢啲課程協助佢哋適應香港社會同教育制度。至於選擇直接入讀公營學校或直接資助計劃學校嘅新來港學童，教育局會向有關學校提供校本支援計劃津貼，為學童安排支援項目。此外，教育局亦資助非政府機構為學童開辦為期60個鐘頭嘅適應課程，內容包括個人成長、社區適應同基本學習技巧。

資歷架構
内文：資歷架構
資歷架構喺2008年正式推行，提供一個高透明度同開放嘅平台以推動終身學習，藉此提升香港勞動人口嘅整體競爭力。資歷架構係一個七級嘅資歷級別制度，用以整理同支持學術、職業專才教育同持續教育界別嘅資歷。資歷架構設有質素保證機制，以鞏固架構嘅公信力。所有獲資歷架構認可嘅資歷都已經通過質素保證。
郭匯昌

郭匯昌，香港親中派人士。

政治立場
佢係香港親中派嘅成員。
佢曾經參與公開聯署支持北京未經諮詢或香港人同意，強行訂立嘅《港版國安法》。
哈爾濱啤酒

哈爾濱啤酒集團有限公司（哈啤，港交所前編號：0249）係中國最早嘅啤酒製造商，佢哋生產嘅「哈爾濱啤酒」係中國最早嘅啤酒牌子，到而家重係風行中國各地。
1900年，俄國生意人開咗中國第一間啤酒廠——烏盧布列夫斯基啤酒廠，正式生產「哈爾濱啤酒」。後來酒廠先後畀捷克人、中國人同日本仔經營過。1950年，「哈爾濱啤酒廠」由蘇聯紅軍交咗畀中華人民共和國政府。
2002年，哈爾濱啤酒集團有限公司喺香港交易所主板招股上市。但係到2004年就畀美國釀酒商Anheuser-Busch收購咗99.66%股權，然後將公司私有化咗。

其他牌子
主要係哈啤集團各間分公司嘅產品，即係哈啤集團收購咗各地啤酒廠之後保留嘅原牌子，例如泉雪啤酒。
基比奧米尼

基比奧米尼（粵拼：gei1 bei2 ou3 mai5 nei4，意大利文：Gabriele Minì，2005年3月20號—）係意大利一位賽車手，喺2023年嗰陣參加咗第70屆澳門格蘭披治大賽車。
大元帥府碼頭

佢之前係廣東士敏土廠嘅運輸碼頭。嗰時嘅廣東士敏土廠係中國嘅第二大水泥廠，喺1907年起。1917年，孫中山俾人揀咗中華民國軍政府海陸軍大元帥，佢就揀咗喺珠江南邊，石涌口附近嘅廣東士敏土廠嚟搞大元帥府。後嚟孫中山重離咗任，就喺石涌口碼頭坐船去上海。佢喺1923年㧸咗陳炯明出咗去之後就返咗嚟廣州，就喺呢度上咗岸嚟重新起過大元帥府。而大元帥府前面嘅石涌口碼頭，之前係停喺孫中山嘅總統坐艦——永豐艦（後嚟改咗名嗌「中山艦」）。喺20世紀70——80年代，之前起嘅石涌口碼頭往返東堤碼頭嘅過江輪渡，喺江灣大橋開通咗之後就停咗。之後廣州市客輪公司就申報，將之前嘅「石涌口碼頭」嘅名改咗嗌「大元帥府碼頭」。
2014年11月4號，廣州水上巴士公司就將之前嘅S2綫同S11綫合併咗，改成從芳村去到廣州塔。究竟點解，係因為呢兩條路線重疊咗。
大埔田村

大埔田村（Tai Po Tin Chuen）係香港新界粉嶺一條村，嚮恐龍坑同坪輋之間，坪輋路入，村民住丁屋。大埔田村由打鼓嶺鄉事委員會管轄。

事件
2010年4月，香港警方搵一個失蹤人口，嚮坪輋大埔田村搜出3億毒品。
任劍輝

任劍輝任劍輝女藝人原名任麗初羅馬拼音Yam Kim Fai花名任姐別名任婉儀國籍 加拿大 英國屬土民族漢族籍貫廣東佛山市南海出世(1913-02-04)1913年2月4號生肖：鼠 中華民國廣東省南海縣死1989年11月29號(1989-11-29)（76歲） 英屬香港跑馬地職業表演藝術家語言粵語、普通話教育程度小學母校廣州市第三十九小學宗教信仰基督教配偶黃蘇代表作品賈寶玉《紅樓夢 (1944粵劇)》梁山伯《梁祝恨史》等。活躍年代1920年代至1970年代相關團體雛鳳鳴劇團、龍劍笙
獎
香港電影金像獎戲曲電影百年殿堂大獎   1995                  其他獎十四屆華僑晚報十大明星金球獎  1957年至1970年
任劍輝（英文：Yam Kim Fai，1913年2月4號—1989年11月29號），原名任麗初，又名任婉儀，廣東佛山市南海西樵人，廣州出世，粵劇女文武生，有「戲迷情人」嘅美譽。堂妹任冰兒亦係粵劇演員。

生平
任劍輝喺廣州出世，自細跟阿姨小叫天（粵劇女小武）學粵劇，喺停咗辦嘅廣州市第三十九小學畢業。早期加入鏡花艷影班，喺廣州十八甫真光百貨公司天台遊樂場演出粵劇。十四歲跟咗有女馬師曾之稱，喺廣州先施公司天台做主帥嘅粵劇女小武黃侶俠學藝。兩三年之後， 任劍輝已經可以自立門戶，主要靠多睇桂名揚嘅戲。當馬師曾嘅太平全男班劇團有小散班，任就與譚蘭卿（其後加入馬師曾太平男女劇團）等人組織梅花艷影劇團， 佢喺太平戲院登臺演出嗰陣，已經有桂名揚嘅風格。
任劍輝曾經同多位正印花旦合作，包括玉瓊花、徐人心、譚蘭卿（戰前花旦王）、陳艷儂、紅線女、芳艷芬（戰後花旦王）、余麗珍、鄧碧雲、羅艷卿、吳君麗及上海妹等等，著名劇目有：鄧碧雲、唐《楊乃武與小白菜》、芳、唐《夢斷香銷四十年》、《梁祝恨史》、《晨妻暮嫂》、《紅樓夢 (1944粵劇)》、《海角紅樓》、《孟麗君》、《胭脂虎棒打紫薇郎》等等。

鏡花艷影 / 梅花艷影
1935年夏曆四月十八日，「鏡花影」全女班喺澳門開鑼，喺「澳門賽狗會萬家樂戲院演鏡花影女劇團」嘅海報見到武生梁少平、文武生任劍輝、小武呂劍雲、唯一艷旦牡丹蘇、青衣旦粵蘭芳、花旦鍾翠蟬等等。後期，任劍輝執帥印嘅「鏡花艷影」係省港澳唯一長壽全女班，同花旦徐人心、車秀英、紫雲霞喺清平戲院大放異彩，任劍輝有「女桂名揚」之稱，之後有「女薛覺先」陳皮梅，同「女馬師曾」陳皮鴨加盟，為尊重陳氏，將劇團名稱由「鏡花艷影」改為「梅花艷影」。

平安劇團 / 三王劇團
1941年香港淪陷，大量香港著名粵劇藝人去澳門謀生。直到1942年中，出現僧多粥少嘅情況。陳皮梅離開澳門返回內地。 隨後，任劍輝又受平安戲院聘請，加入「平安劇團」同兩位花旦譚蘭卿同上海妹合作，組成「三王劇團」，劇目有《好女兩頭瞞》。去到日治時期，任劍輝同陳艷儂、靚次伯、歐陽儉等人喺澳門成立「新聲劇團」，劇目有《紅樓夢 (1944粵劇)》、《海角紅樓》、《蕭月白》、《情淚浸袈裟》等等。 新聲前身係1943年嘅「鳴聲劇團」，花旦鄧碧雲。劇目有由歐陽儉編劇，1943年8月6日首演有《晨妻暮嫂》。
當年同佢同臺演出嘅有正花何芙蓮、二花鄧碧雲、三花小燕紅（紅線女） 、小生何非凡 、武生靚少佳、丑生半日安，而劇目有由徐若呆/半日安 編劇 《金粉殿》，之後才組「三王劇團」。抗戰勝利後移師香港。

金鳳屏劇團
任劍輝同芳艷芬（任芳），一屆演《帝苑春心化杜鵑》等，另一屆演《漢武帝夢會衞夫人》，二花係車秀英、三花梁素琴（薛派旦角），任芳後期同陳錦棠組「金鳳屏劇團」，著名劇目有：《火網梵宮十四年》、《香銷十二美人樓》、《金鳳迎春》、《春燈羽扇恨》、《一年一度燕歸來》、《一枝紅艷露凝香》、《再世重溫金鳳緣》 等等唐滌生中期作品。任芳最後一次合作係喺1956年10月演出唐滌生作品《六月雪》。

仙鳳鳴劇團
1956年，任劍輝、白雪仙創立仙鳳鳴劇團，之後邀請靚次伯、梁醒波擔任武生同丑生，唐滌生做劇務主任。
1956年6月18日，首屆利舞台開鑼，上演唐滌生《紅樓夢》，7月4日演《唐伯虎點秋香》，7月9日演《紅樓夢》及《唐伯虎點秋香》。1956年11月19日第二屆至1961年9月第九屆，演出劇目包括《牡丹亭驚夢》、《穿金寶扇》，《蝶影紅梨記》、《花田八喜》、《帝女花》，《紫釵記》、《九天玄女》、《西樓錯夢》，《再世紅梅記》、《白蛇新傳》。

雛鳳鳴劇團
1960年底，「仙鳳鳴劇團」公開招收新演員參與1961年《白蛇新傳》演出。《白蛇新傳》散班後，任白甄選其中十二位新演員加以訓練。

1970年後嘅晚年生活
1972年6月18日，香港發生咗空前嚴重嘅雨災，任劍輝同白雪仙率領「雛鳳鳴劇團」成員，喺6月24號晚，喺無綫電視嘅籌款節目中義唱賑災，任白演唱咗「李後主」中嘅「去國歸降」一段，爾次亦係任劍輝最後一次公開嘅演出。

逝世
任劍輝喺1987年6月9號移居加拿大，1989年11月29日喺香港跑馬地寓所因肺積水病逝，終年76歲。

其他
1990年2月23號，「尾七」一周為1月23日，白雪仙同姪仔陳培偉成立「任白慈善基金有限公司」，重映《李後主》籌集資金。成立以來，按公司註冊處紀錄，從未有任劍輝家人（包括姪仔任載德同堂妹任冰兒）參與。

獎項同紀念
50至60年代，任劍輝曾獲十四屆華僑日報「香港十大明星」。
1995年，任劍輝獲香港電影金像獎協會喺電影金像獎頒獎典禮追頒「戲曲電影百年殿堂大獎」，以表揚佢對香港戲曲同電影嘅重大貢獻。同年11月15號，香港郵政發行$2.60特別任劍輝郵票，以表揚任劍輝嘅才能。
2016年2月4日，Google香港頭版換咗Google Doodle，紀念任劍輝103歲冥誕。
和語

呢幅畫描繪平安時代作家紫式部；佢嗰本名作《源氏物語》就用咗唔少和語詞彙。
和語（日文：わご wago，個讀音近似粵拼：waa1 go4）呢個概念，係指現代日語留存嘅本土詞彙：日語唔屬漢語，而係屬日本琉球語系，日語呢種語言喺歷史上吸收過各種外來影響，試過由漢語（尤其係唐朝嘅中古漢語）等好多種外來語嗰度吸取字詞同用法；不過早喺受外來語影響前，日語就已經有一定量嘅固有詞，呢啲本土詞彙就係所謂嘅和語。
和語係日語特有嘅，同漢語嘅對應字詞差異頗大。

Kotoba 言葉言詞
——大致似粵拼 jaa6 maa1 to1 ko1 to1 baa6 噉嘅語音。呢兩隻字詞都係出自日語本土詞彙嘅。相比之下 wago 一詞就係取自中古漢語嘅讀音，唔屬於和語。

語言特徵
睇埋：日本-琉球語系同阿爾泰語言
喺音系上，和語字詞傾向係多音節嘅，唔似得出自漢語嘅字詞噉傾向得一至兩個音節。呢啲字詞傾向緊密跟從日語嘅 CV（輔音後掕個元音）結構，而且拼組合成詞嗰時，前嗰隻詞嘅元音不時會發生變化，而後嗰隻詞可能出現連濁嘅現象，例如：
前字詞後字詞砌埋做...

さけ（酒）たる（樽）さかだる（酒樽）
而相比之下，出自漢語嘅字詞就被指係比較多拗音、拉長嚟讀嘅元音、或者結尾輔音。
講詞性，日語入便嘅助詞冚唪唥都係和語，而動詞同形容詞傾向係和語。嚟自漢語或者歐洲語言嘅字詞好多時都係名詞，可以後面加〜する（簡單講係做噉解）變做動詞，可以加〜な或者〜の（簡單講近似粵語嘅）做到形容詞噉嘅功能，但係呢啲外來字詞被指「唔會做得到真正嘅日語字詞」 ——呢啲字詞係う- 或る- 尾（動詞）或者係い- 尾（形容詞）嘅。
講詞庫，和語係現代日語詞庫不可或缺嘅一部份，冇咗呢啲字詞嘅話就連完整嘅語句都組唔到。而現代日語裡便非和語嘅詞彙，好多時都係一啲技術性質嘅字詞，例如廿世紀起科學同科技方面嘅字詞就充滿咗嚟自英文嘅借詞，例子有
順帶一提，由其他語言借技術詞彙呢家嘢，其他語言都成日做，例子可以睇吓英文點樣喺歷史上大量由法文同拉丁文嗰度借技術詞彙。

書寫方法
日文借字事例：有人想寫 gomi 一詞落個垃圾桶度，用咗護美呢兩隻漢字嚟寫。
睇埋：平假名、和製漢字同訓讀
喺廿一世紀初，日語嘅書寫系統包括平假名、片假名同和製漢字。
片假名主要係用嚟寫外來詞嘅，尤其係借自歐洲語言嗰啲，例子可以睇吓日語當中指電腦、雪糕同朱古力等嘅好多詞彙。
相比之下，和語詞彙要寫嗰陣通常會用平假名或者訓讀嘅和製漢字：扮演重要文法功能嘅字詞（例如啲助詞）幾乎實係用平假名寫嘅而掕喺動詞同形容詞後表示詞形變化嘅部份亦都係用平假名寫嘅。啲實詞（名詞、動詞同形容詞嘅根）就傾向用漢字寫。
亦有部份嘅和語字詞寫起上嚟會用借字法嚟寫，即係搵同音、但意思上無關嘅漢字寫。例如喺日本就試過有人用護美呢兩隻漢字嚟寫垃圾一詞：和語垃圾一詞係 gomi，慣常會用片假名寫做ゴミ，呢隻字詞喺意思上同保護或者美完全無關，但喺日語入便護美呢兩隻漢字嘅音讀（簡化講係似漢語嘅讀音）咁啱就係 gomi 所以寫嘢嘅人就將隻口語字詞寫做護美噉嘅樣。
天字碼頭

天字碼頭（粵拼：tin1 zi6 maa5 tau4）係廣州一個客運碼頭，喺越秀區沿江中路同北京路交界。有過江渡輪往來於河南嘅紡織碼頭，兼有水上巴士服務提供。而今除咗用來渡江，最主要嘅用途係觀光；珠江夜遊嘅船隻大多由呢度啓航。

歷史
天字碼頭嚮大清雍正年間（1723年－1735年）出現，當時專為迎送官員開設，而家係廣州史上最老嘅碼頭。附近有個接官亭，而家嚮北京路南邊嘅一條巷。1839年林則徐到廣東禁煙係由呢度上岸，孫中山都係由呢度坐船着草去香港。
2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。
春色滿璇宮

《春色滿璇宮》（粵拼：ceon1 sik1 mun6 syun4 gung1，英文：Spring Time in the Jade Hall，又叫做The Colour of Spring）係一齣1966年嘅港產黑白粵語喜劇，陳焯生導演，林家聲、南紅主演。

情節
故事係講黑幫首領趙子良嘅養子梁振聲同債仔趙京紅被逼做扒手，認識到趙大福，為咗逃避子良再逼佢哋犯法，匿咗喺大福屋企。大福阿媽陸蘭香意外發現京紅身世.........

花絮
喺片入面，當年28歲嘅李香琴做36歲俞明嘅阿媽。
肉搏明月灣

《肉搏明月灣》係喺1966年嘅一部港產片，由李鐵執導，謝賢、嘉玲主演。

情節
高天坤個阿叔高傑美離奇死亡，而高傑美生前走私嘅一筆贓款下落不明，高天坤覺得好可疑。老胡強逼養女接近高天坤想搵出贓款，高天坤就誤認佢係舊同學宋妮。高天坤搵到贓款而且發現高傑美未死，重得知真相。高傑美、高天坤、老胡糾纏之間，高傑美死於亂鎗之下，警方趕至逮捕老胡。
奧利華歌德

奧利華歌德（粵拼：ou3 lei6 waa4 go1 dak1，德文：Oliver Goethe，2004年10月14號—）係德國一位賽車手，喺2023年嗰陣參加咗第70屆澳門格蘭披治大賽車。
重案夢幻再重組

《重案夢幻再重組》（Bad Boys for Life）係套美國嘅動作電影、笑片、警匪片，喺2020年1月16號上畫。呢套戲片長123 分鐘，票房有419,074,646 美金。
定義

原則上，字典會講明一隻語言裡便嘅每個字詞嘅定義。
定義（粵音：ding6 ji6），做動詞嗰陣又可以叫界定，係指一段「描述某隻字詞或者某個概念嘅意思」嘅語言或者文字（講定個意義）。以定義為例，定義呢隻詞嘅一個可能定義，就係前面寫咗嘅「描述某隻字詞或者某個概念嘅意思嘅文字」呢一句嘢。
定義喺學術討論上好重要，學者做親乜嘢研究，通常開始討論前，第一樣嘢就係要講明晒用緊嗰啲概念係咩定義先。噉係因為事實表明，唔講清楚啲概念嘅定義好易會出現謬誤。

基本概念
「白馬到底係唔係馬？」答呢條問題之前，討論嘅人應該搞清楚係呢隻字詞係咩意思先。
内文：哲學分析同語義謬誤
「要長智慧，第一步係要識得定義啲字詞。定詞啟智。」
——蘇格拉底
喺哲學同科學嘅討論當中，啲人第一樣會做嘅嘢通常係講明晒啲字詞嘅定義先。想像有隻字詞，叫佢做 X，一個人攞住 X 嘅定義，理應要能夠清楚噉分到「邊啲嘢屬於 X 邊啲嘢唔屬於 X」。噉先至唔會因為搞唔清楚字詞定義而引起謬誤。
舉個例說明，白馬非馬就係漢字文化圈入便一個好出名嘅謬誤，源於冇搞清楚定義。呢個謬誤簡化講如下：
白馬有「白色」呢一樣馬冇嘅特徵，
如果話白馬係馬，噉兩樣嘢特徵應該完全一樣，所以
白馬唔係馬。
一般認為，呢一個論證查實係一個謬誤，分析如下：無論係上古文言定係現代粵語，A 係 B 噉樣嘅句子有至少兩個可能意思，可以指
「A 同 B 係同一樣嘢。」（兩樣嘢特徵完全一樣）又或者係
「A 係 B 嘅一種。」
白馬同馬的確唔係同一樣嘢，但係白馬係馬嘅一種，即係話白馬係馬呢句嘢喺第一個意思上唔合理，但係喺第二個意思上係合理嘅。喺白馬非馬呢個「論證」當中，提出論證嗰個人撈亂咗白馬係馬嘅兩個可能意思，就出咗個謬誤。順帶一提，呢種因為一隻字詞有幾個可能意思而引起嘅謬誤，就係所謂嘅語義謬誤。

定義做法
一隻黑馬
睇埋：語義學、原型理論同理型論
要制定一個定義，可以有以下呢啲做法:2.3：
本質特性：根據本質主義嘅諗法，一嚿物件或者一個概念梗會有一組「核心特性」，呢啲特性可以用嚟做佢嘅定義；喺古典嘅本質主義當中，呢啲定義特徵固有，冇得變。有關本質主義思想有咩問題，可以睇睇進化論上講到物種之間要點分界，又或者係語言學當中講到嘅方言連續體現象。
直示定義：講嘢嘅人可以索性去搵一啲實體物體返嚟，用嚟做個定義嘅例子；例如要界定咩係雀鳥講嘢嘅人可以去搵一啲雀鳥返嚟，用嚟做隻字詞嘅定義；不過呢個方法被指好多問題，例如如果隻字詞唔係指緊一啲實質、感知得到嘅事物或者特性（好係係因為同所以等表示邏輯關係嘅字詞），就好難靠直示定義；除咗噉，「例子要點揀」亦係一個幾大嘅問題，如果揀得唔恰當，聽嘢嘅人好易會錯意——想像依家要定義咩係馬，用直示定義嘅人搵一大堆馬返嚟，但係佢淨係搵咗啡色嘅馬同白色嘅馬，聽嘢嘅人就誤以為馬一定係白色或者啡色嘅。
同義詞：講嘢嘅人提出隻字詞有邊啲同義詞；用粵語嚟諗嘅話，嬲呢隻字詞嘅同義詞可能包括憤怒噉；呢種方法亦被指有缺憾——字詞間好多時都做唔到真正 100% 同義，例如喺粵語入便花做形容詞嗰陣可以用嚟指某樣嘢花碌碌，但同時花又可以做名詞指開花植物嘅生殖用構造，噉即係話喺某啲情況下，花同花碌碌的確可以互換，但係又有好多情況係兩隻字詞唔可以互換嘅。
情境定義：講嘢嘅人提出隻字詞同另外一啲字詞有乜嘢關係；例如家吓要定義咩係𢯎痕，用情境定義嘅話可以將隻字詞界定為覺得痕嗰陣會做嘅嘢——講隻字詞同痕有咩關係，呢種方法問題在於，佢假設咗聽嘢嘅人已經知道另外嗰隻字詞（痕）係乜嘢意思，而呢點喺好多情況下都唔成立。
範例定義：講嘢嘅人提出一拃概念，用呢拃概念嚟做隻字詞嘅「典型例子」；例如家陣要定義咩係雀鳥，講嘢嘅人可以提出「烏鴉、燕子同天鵝都係典型嘅雀鳥」噉嘅講法；範例定義方法亦受到批評，話佢成日會排除邊緣個案，例如企鵝都係雀鳥，但係喺特徵上同啲「典型例子」有明顯差異（企鵝唔識飛，但啲典型例子冚唪唥都識）所以係邊緣個案。
從屬差異定義（GD 定義）：古希臘哲學家亞里士多德出咗名偏好從屬差異定義，用 GD 定義嚟界定一隻字詞，只需要講明兩樣資訊——嗰一樣嘢屬於咩類別（genus）同埋係佢同啲同類事物相比有咩分別、有咩獨特之處（differentia），舉幾個例說明，

學術使用
睇埋：科學分界問題
「一個概念嘅定義... 一定要完整先得，佢實要冇歧義噉分辨每一件物件算唔算係屬於嗰個概念指嘅嘢... 個概念一定要有一條好清晰嘅邊界。」
喺廿一世紀初，認真嚴謹嘅學術領域通常一開始都要講明自己個領域嘅定義，又要講明啲基礎概念嘅定義。舉幾個例說明：
物理學：係指用科學方法嚟研究宇宙基本定律嘅領域；
化學：係指用科學方法嚟研究物質同物質基本特性嘅領域；
生物學：係指用科學方法嚟研究生命嘅領域，不過「生命一詞要點定義」喺廿一世紀初嘅生物學上仲係一條有些少爭議性嘅課題；
心理學：係指用科學方法嚟研究人類行為嘅領域；
經濟學：係指用科學方法嚟研究貨品同服務嘅生產、消費同埋分配嘅領域；
音樂：喺廿一世紀初嘅樂理上，音樂嘅定義係一條有返咁上下爭議性嘅課題，不過主流都同意音樂係一種有組織嘅聲（但唔係全部有組織嘅聲都係音樂）；
等等。

相關問題
歧義，指一隻字詞有幾個可能嘅意思。
含糊，指一隻字詞根本未有清晰意思。
循環定義，用字詞界定其他字詞必然會產生呢個問題。
麥可暉

麥可暉（Fai Mak，1989年—），係香港電視娛樂ViuTV嘅幕後製作人員，2016年入職，身兼資料撰稿、旁白、編劇、導演多職，而家係「無制限OT編集団 」嘅其中一位核心成員。

簡歷
麥可暉2011年喺香港浸會大學畢業，2016年加入ViuTV做資料撰稿，隸屬監製黃慧君（花姐）旗下，之後亦涉足編劇、旁白甚至剪接嘅工作，自2019年開始同編導劉諾衡合作製作節目。

作品
呢個表唔完整，歡迎加料。
斷背山

《斷背山》（英文：Brokeback Mountain）係一部2005年嘅美國同志電影，改編Annie Proulx（英文：Annie Proulx）嘅1997年同名短篇小說《斷背山（英文：Brokeback Mountain (short story)）》，係講1963年至到1981年之間，發生喺美國西部嘅兩個男人之間嘅愛情故事。套戲由李安執導，希夫烈達、積佳蘭賀、安妮夏菲維、米雪威廉絲主演。

文化影響
由於套戲係講兩個基佬，有啲人會用「斷背」呢個詞嚟代表搞基。
廣州水上巴士

廣州水上巴士（注意「士」字有陰上變調，粵拼：gwong2 zau1 seoi2 soeng6 baa1 si6-2）係中國廣東省廣州市嘅公共輪渡系統。呢個系統係由廣州市客輪公司負責營運。佢嘅水上路線最先喺2007年4月11號開始營運。到而家為止，廣州一共有13條水上巴士路線。

史
廣州水上巴士喺2007年4月11號朝早7點開始營運。最初凈係搞咗條S1線往返芳村同中大。佢令成日往返珠江兩邊又驚塞車嘅市民多咗個出行方式，喺坐船同時重可以睇珠江兩邊靚景。由於呢種交通出行方式俾好多往返珠江兩邊嘅人揀咗，結果水上巴士公司加咗好幾條航線。
2013年9月29號，水上巴士開通咗去廣州塔、金沙洲、長洲嘅航線。
從2014年2月25號開始，廣州嘅水上巴士正式調整票價，變成￥1~2/船次，之後超出10km航線嗰橛，￥3/船次。
2014年11月4號，廣州水上巴士公司將一系列嘅路線合併同調整。
2014年12月17號，水上巴士開通咗去南浦嘅航線。
神秘的兇手

《神秘的兇手》（粵拼：san4 bei1 dik1 hung1 sau2，英文：The Mysterious Murderer）係一齣1962年嘅港產黑白粵語警匪片，莫康時導演，胡楓、丁瑩主演。

情節
唔該幫下手加長、改好啲呢篇文。討論頁或者要求加料版可能有多啲資料。
廣賀高速公路

（中國高速公路代碼：G55／G78）係中國嘅跨省高速公路，横跨廣西同廣東兩省。不過高速公路上歸屬方面都唔一樣，其中賀州東站到冷坑站段屬汕昆，而冷坑站到雲東海站屬二廣。位置從廣西賀州鍾山縣鵝塘鎮開始，一直去到廣東佛山三水雲東海街道為止。半佬經過賀州、肇慶懷集、廣寧、新會同佛山三水呢啲地方。
呢條高速嘅靈峰桂粵界收費站屬廣東同廣西嘅交界，出入口有關卡查車及睇下有冇喺越南嚟啲人蛇。喺通車之後，靈峯桂粵界一直有實行過轉換八桂行卡及粵通卡嘅收費站，不過喺2020年1月1月取消咗省界收費站後，呢個措施亦正式取消。

工程
呢條高速喺2004年11月26號喐手起，直到以下時段先至起好兼通車：
賀州東⇄賀街：2010年9月27號通車。
賀街⇄靈峯桂粵界：2013年12月28號通車。
靈峰桂粵界⇄雲東海：2010年12月10號通車。

出入口同連接嘅道路
靈峯桂粵界（兩廣交界），呢個收費站喺2020年1月1號取消咗。
四會西站出口附近
烏法足球會

烏法足球會（英文：FC Ufa），係俄羅斯烏法嘅一間職業足球球會，依家踢緊俄羅斯甲組足球聯賽。
黃心妙

黃心妙（Wong Sum Miu，1983年5月20號—），香港女演員，係香港嘅電視主持人。

生平
佢四名細妹黃心穎係無綫電視前女藝員、一妹係黃心美，兩家姐係黃心妙；三妹係黃心慧等。

軼事
黃心妙聯同三家姐為黃心慧佢係同年同月同日出世。
黃心慧

黃心慧（Wong Sum Wai，1983年5月20號—），香港女演員，係香港嘅電視主持人。

生平
佢喺四家個位名人之家庭出身，細妹嘅黃心穎係無綫電視前女藝員、一妹係黃心美，兩家姐係黃心妙；三妹係黃心慧等。

軼事
黃心慧聯同三家姐為黃心妙佢係同年同月同日出世。
阿正呀唔該

《阿正呀唔該》係香港商業電台叱咤903嘅節目，主持係阿正。

播放時間
《阿正呀唔該》屬於代班節目，所以係無固定播放時間。根據商台官方網頁，節目播出時間如下：
悅海華庭

悅海華庭（Marina Habitat）係香港房屋協會嘅一個「夾心階層住屋計劃」屋苑，喺香港鴨脷洲鴨脷洲大街對出嘅填海地上面，近香港仔避風塘。屋苑喺1998年入伙，有三棟41至42層高嘅住宅樓，單位建築面積大約係559至803平方呎。
戚玉武

戚玉武（1976年11月28號—）係新加坡男藝人，祖籍中國廣州，而家係新傳媒私人有限公司旗下經紀合約藝人。

出道
戚玉武本身喺中國內地出世同長大，喺廣州體育學院畢業。踏入娛樂圈之前係籃球專業出身。佢因為對舞台有興趣，大學階段曾經兼職做模特兒，亦攞過模特大賽嘅獎項。

加入娛樂園
佢喺1999年參加咗才華橫溢出新秀，並榮獲廣東賽區冠軍同埋最性格男新秀，仲去到新加坡參加總決賽，進入十大亞洲之星，第二年喺新加坡開始咗佢嘅演藝生涯。
喺事業初期，佢先從小角色做起，有啲人話佢演技木訥，佢後來都話好多年後先做到用真情實感去演戲。另一方面，佢亦面對喺新加坡無親人，感覺孤單同迷茫。不過，佢亦話可能係因為自己夠努力，所以就算呢個行業競爭好大，佢都仲有唔少機會。
後來憑著電視劇陸小鳳之決戰前後、小娘惹同埋走進走出等多部電視劇得到唔少新加坡觀眾嘅注意，喺2011年嘅紅星大獎憑走進走出首度獲頒年度最佳男主角大獎，再喺2016年憑志在四方II再度風光封帝同攞到超級紅星大獎。
2021年，佢憑住《我的女俠羅明依》再次攞到最佳男主角獎項。

感情生活
戚玉武已經結咗婚，佢老婆係新加坡女藝人白薇秀，生咗一男一女。雖然兩公婆都係藝人，但戚玉武就曾經話過唔想同白薇秀一齊拍戲合作，原因係唔想私生活攤開畀人睇，或者夫妻檔變成賣點。
插水

插水係個通常用喺足球方面嘅用語，指喺球場上扮嘢，務求呃球證做出有利自己嘅錯誤裁決。球場上最常見嘅「插水」方法，係某球員假扮被對手「侵犯」到跌低，然後詐諦受咗傷而好痛噉捵地，博取球證判罰對方，或者畀己隊踢個罰球。「插水」失敗（即係被球證識穿）嘅後果通常係自己領黃牌。
插水並唔等同「假動作」——後者係啲非犯規技巧，用嚟呃對手，而唔係球證／裁判。

原意
插水原意係指跳水運動入面垂直插入水度嘅動作，而插水嘅英文「diving」亦有跳水嘅意思。

引伸
喺種種運動競技之中，所用到嘅類似招數，亦叫「插水」，引伸到任何假扮跌低嘅行為。
「插水」一詞亦用於其他場合，例如求財騙徒嘅勒索手段，同埋理念衝突者陷害政敵嘅詭計。
「插水」亦可以指由高位大幅跌落低位嘅意思。
卡廷大屠殺

蘇聯當局一直否認卡廷大屠殺係蘇聯人所為，一直嫁禍畀納粹德國。直到2010年11月26號，俄羅斯聯邦下議院（杜馬）先至通過動議，承認係斯大林親自下令進行大屠殺嘅。
數字歌

數字歌係畀細路學阿拉伯數字嘅歌／口缺，用「成日見」嘅嘢，畀細路形象化咁記住個數字。不過，家陣首歌裏頭嘅嘢都幾難見到，亦反映首歌創作嘅年代，好似稱鈎、煙斗、士的、胡佬。「交通４」就係講交通差指揮交通時嘅手勢 ，加埋個身形成嘅形態 。
鉛筆１
鴨仔２
耳仔３
交通４
稱鈎５
煙斗６
士的７
胡佬８
魚網９
鉛筆雞蛋１０

另一版本
臺灣版本：鉛筆１、鴨鴨２、蝴蝶３、帆船４、勾勾５、大肚６、拐扙７、眼鏡８、汽球９、棒球１０。
法國國營電視台

法國國營電視台（法文：France Télévisions）係一間法國嘅國營電視台，資金來源主要嚟自電視廣告收入。旗下頻道有法國海外領地廣播電視第一台（Réseau Outre-Mer 1ère(La Premiere)）、法國第二台（France 2）、法國第三台（France 3）、法國第四台（France 4）、法國第五台（France 5）和法國Ô台（France Ô）（已停播）。

歷史
喺 1964 到 1975 年，法國廣播電視公司被一個叫做「法國國家廣播電視」的組織壟斷。為咗競爭，嗰個組織於 1975 年分拆成法國嘅三間電視台 — TF1、Antenne 2、和FR3 依然由法國政府持有，但維持獨立運作。然而，1987 年 TF1 出售給布依格以及其他新私人廣播公司（例如 Canal+ 和 La Cinq，後者在 1992 年 4 月停播後被公共頻道法國第五台 (La Cinquième) 取代）嘅競爭加劇，導致收視率下降，其餘兩個公共頻道喺 1987 到 89 年間失去咗30% 嘅市佔率。然而，當任命一位總幹事嚟管理Antenne 2和FR3並成為法國國營電視台嘅一部分時，這幾間電視台得以保存。 1992年，它哋分別改名叫做法國第二台同法國第三台。
星加坡航空

星加坡航空公司（Singapore Airlines Limited），簡稱星航，係星加坡國有嘅航空公司。呢間公司係星空聯盟嘅成員之一。轄下有子公司勝安航空同埋酷航。
星加坡航空曾經嚮2004、2007、2008、2018年贏咗Skytrax嘅「年度最佳航空公司」大獎，亦畀Skytrax評係「五星級航空公司」之一。

歷史
星加坡航空母體喺1937年成立，當時嗰個名係馬來亞航空，早期只有一加飛機，運行星加坡至吉隆坡同檳城等航線。公司喺成個1940同1950年代蓬勃發展，後嚟又添置咗多加道格拉斯DC-3s型客機。喺1963年馬來西亞聯邦成立之後，公司就改名叫做「馬來西亞航空」。之後直到1965年，星加坡宣佈退出馬來西亞聯邦，成為獨立嘅主權國家，公司因為咁嘅關係而喺1966年又再改名為馬來西亞-星加坡航空（MSA）。改名為MSA之後，公司大幅增加航線，喺1977年更買入MSA第一架波音707客機。
1972年，MSA因為星加坡同馬來西亞政府之間嘅合作關係破裂而被分為2間航空公司：星加坡航空同埋馬來西亞航空。即係而家嘅星航。
星航喺1970年代增長得好快，公司業務擴展到去印度次大陸同埋亞洲等22個城市，而且重開始買入波音747客機嚟擴充業務添。
1980年代，星航嘅業務重擴展到美國、加拿大、西歐等地，而係90年代重擴展到去非洲添。
喺2011年，星航開始發展廉價航班，新公司叫酷航。
903 AllStar 籃球賽

《903 AllStar 籃球賽》（英文：903 AllStar Basketball Jam）係香港一場籃球表演賽，主辦單位係香港商業電台，2022年同2024年都有搞。比賽係用五人籃球賽嘅形式舉行，由叱咤903嘅節目主持組成嘅「九零三人」對戰由一眾香港歌手組成嘅「歌星勇士」。

2022年
籃球賽喺2022年11月11號禮拜五夜晚19:30喺大嶼山亞洲國際博覽館Arena搞。籃球賽原先安排喺2022年9月3號搞（日子呼應叱咤903嘅台號），但因為MIRROR演唱會發生事故令參賽者之一嘅MIRROR暫時休團，令到場比賽延遲到11月搞。

記事
「歌星勇士」嘅姜濤喺球賽當中意外整親隻腳，需要送入醫院，並無大礙，而佢亦因為對帶領球隊贏咗場波有功勞，攞到球隊嘅「MVP」。

2024年
籃球賽喺2024年11月23號禮拜六夜晚19:00喺大嶼山亞洲國際博覽館Arena搞。
伏羲

伏羲，又稱庖羲，神祇之一，係中國傳說的三皇之一，又同女媧一樣被尊為人類的始祖。佢教人織網，漁獵畜牧，整八卦。